钦定古今图书集成/明伦汇编/官常典/第733卷 > 邓可贤
## 钦定古今图书集成/明伦汇编/官常典/第733卷 > 邓可贤

按《乳源县志》：“可贤家世业儒。元至正间，郴寇攻乳源，
陷之。可贤率民置砦固守，以忠孝大节相勉。且逋寇
悖逆，誓不可降，砦不守即趋韶，韶为父母邦，舍此何
适乎？于是守御益坚，遣子一源间道趋韶，上方略，同
知买住遂率兵败贼。由是贼深嫉之，复攻砦两月，粮
尽水竭，可贤力屈，同子弟七人俱被执至湖南，同日”
杀之。砦破日，居民四百无一降者，部使刘鄂为之传，
邑人建祠祀之。